《送新知永州陈秘丞瞻赴任》
宋代·朱昂

赴郡逢秋节，晨征思爽然。
过桥犹见月，临水忽闻蝉。
野色藏溪树，香风撼渚莲。
此行君得意，千里独摇鞭。

作者简介：（925—1007）南阳人，后徙潭州，字举之。朱葆光子。少好读书，时朱遵度称“朱万卷”，昂称“小万卷”。宋初，为衡州录事参军。真宗咸平二年，召为翰林学士。逾年，以工部侍郎致仕。喜购奇书，以讽诵为乐，自称退叟。卒，门人私谥正裕先生。有《资理论》、文集。